ปวดหัวมา2วันแล้วค่ะ เมื่อวานปวดหัวตอนสายๆ แล้วบ่ายๆก็หายเอง ปวดตรงขมับค่ะ มีน้ำมูกไหล หนังตาปูดๆบวมๆกว่าข้างซ้ายนิดนึง วันนี้ก็เป็นเช่นเดียวกันค่ะ แต่ไม่มีน้ำมูก พอหายปวดแล้วลองจับๆกดๆดู รู้สึกปวดเหมือนปวดกะโหลกค่ะ แต่ข้างซ้ายไม่ปวด อยากทราบว่าเป็นอะไรคะ
สวัสดีค่ะ อาการปวดศีรษะตรงขมับนั้น ส่วนใหญ่มีสาเหตุมาจากการปวดกล้ามเนื้อที่อยู่รอบๆที่ตึงตัวจากการใช้งาน สาเหตุอื่นๆเช่นปวดไมเกรน ปวดจากไซนัสอักเสบ หรือปวดจากสาเหตุในสมองซึ่งอาจสัมพันธ์กับการมีอุบัติเหตุที่ศีรษะ หรือเป็นการปวดมากขึ้นเรื่อยๆทุกวัน มีอาเจียนพุ่งร่วมด้วยแนะนำการพักผ่อนให้เพียงพอ กินยาแก้ปวดเพื่อบรรเทาอาการ หากอาการไม่ทุเลา ปวดมากขึ้นเรื่อยๆ ปวดจนรบกวนการใช้ชีวิต/การนอนหลับ หรือมีประวัติอุบัติเหตุที่ศีรษะมาก่อน ควรรีบไปพบแพทย์